钦定古今图书集成/明伦汇编/氏族典/第441卷 > 《廖用贤尚友录》 > 蒋玑
## 钦定古今图书集成/明伦汇编/氏族典/第441卷 > 《廖用贤尚友录》 > 蒋玑

按《万姓统谱》：玑字大器，平乐人。弘治间举人。正德间
授福建连城知县。连城旧无城，玑经营筑城，不期年
而完。邻邑武平贼首刘隆等劫害生民，兴师征剿，以
勇智奉檄，往往擒斩贼级数多。益励其众，深入险阻，
以殄馀孽。为贼所执，不屈死之。连城士民追思遗爱，
立祠祀之，扁曰“忠惠。”赠汀州府同知，荫其子朝阳入
“国子监。”